Таһир Гайнуллин өйләнгән (ФОТО)

	27 август көнне 12 ел буе Татарстанның халык артисты Салават Фәтхетдинов тамашаларын алып баручы Таһир Гайнуллин өйләнде. "Салават" җыр театрының барлык хезмәткәрләре, шул исәптән Салават әфәнде үзе дә туйда кунак булган.	 – Сөйгәнем Алсу белән "Туган авылым"да дискотекада таныштык. 2 ел элек никах укыттык, әмма туй мәҗлесе әлегә кадәр кичектерелде. Алсу тумышы белән Спас районыннан, һөнәре буенча пешекче. Быел Казан илкүләм тикшеренү технология университетына (элеккеге КХТИ) укырга керде, – дип сөйләде Intertat.ru хәбәрчесенә Таһир Гайнуллин.

Яшьләр "Казан" гаилә үзәгендә язылышканнан соң, Таһирның туган ягы – Әтнәдә гөрләтеп туй иткән! Мәҗлестә барлыгы 65 кунак булган. 

Гайнуллиннар гаиләсе чын күңелдән котлыйбыз, бәхетле озын гомер телибез! 
	Эльвира ШАКИРОВА	
Интертат.ру

	№ --- | 31.08.2016	


